Käyttäytymisen arviointi Kotkassa

Käyttäytymistä arvioidaan suhteessa paikallisessa opetussuunnitelmassa käyttäytymiselle asetettuihin tavoitteisiin ja niiden saavuttamiseen. Käyttäytymiselle asetetut tavoitteet perustuvat koulujen toimintatapoihin ja järjestyssääntöihin. Tavoitteet on koostettu yhteistyössä huoltajien ja opettajien kanssa.

Käyttäytymistä arvioitaessa tulee ottaa huomioon oppilaan ikä ja edellytykset. Arviointi ei kohdistu oppilaiden persoonaan, temperamenttiin tai muihin henkilökohtaisiin ominaisuuksiin.

Käyttäytyminen arvioidaan lukuvuositodistuksissa omana kokonaisuutena, eikä siitä saatu arvosana tai sanallinen arvio vaikuta oppiaineesta saatavaan arvosanaan tai sanalliseen arvioon**. Vuosiluokilla 1-3 käyttäytymisen arviointi tapahtuu lukuvuositodistuksen sanallisella liitteellä. Vuosiluokasta 4 alkaen arviointi tapahtuu numeroarvosanalla.** Numeroarvosanaa annettaessa kaikki tavoitteet huomioidaan keskenään tasavertaisina, jolloin mitään yksittäistä tavoitetta ei voi painottaa muita enemmän. Käyttäytymisen arvioinnissa hyödynnetään kunnallista kriteeristöä. **Käyttäytymistä arvioidaan ja siitä tiedotetaan oppilaita ja huoltajia myös lukuvuoden aikana.**

**Yhteiset käyttäytymisen tavoitteet kaikille vuosiluokille:**

Tavoitteet:

Oppilas

* toimii ystävällisesti,
* vaikuttaa myönteisesti työskentelyilmapiiriin,
* toimii ristiriitatilanteissa rakentavasti,
* käsittelee yhteistä omaisuutta kunnioittavasti ja huolehtii siitä ja
* huolehtii kouluun liittyvistä velvollisuuksistaan.

**Käyttäytymisen arviointi vuosiluokilla 1-3 (liite lukuvuositodistukseen)**

|  |  |  |  |  |
| --- | --- | --- | --- | --- |
| Oppilas | Hallitsee taidon erinomaisesti | Hallitsee taidon | Hallitsee taidon osittain | Tarvitsee paljon harjoitusta ja ohjausta |
| Toimii ystävällisesti. |  |  |  |  |
| Vaikuttaa myönteisesti työskentelyilmapiiriin. |  |  |  |  |
| Toimii ristiriitatilanteissa rakentavasti. |  |  |  |  |
| Käsittelee yhteistä omaisuutta kunnioittavasti ja huolehtii siitä. |  |  |  |  |
| Huolehtii kouluun liittyvistä velvollisuuksistaan. |  |  |  |  |

**Käyttäytymisen arvioinnin kriteerit vuosiluokasta 4 ylöspäin:**

|  |  |  |  |  |  |  |
| --- | --- | --- | --- | --- | --- | --- |
| **Tavoitteet** | **10** | **9** | **8** | **7** | **6** | **5** |
| **Oppilas toimii ystävällisesti.****Oppilas vaikuttaa myönteisesti työskentelyilmapiiriin.****Oppilas toimii ristiriitatilanteissa rakentavasti.****Oppilas käsittelee yhteistä omaisuutta kunnioittavasti ja huolehtii siitä.****Oppilas huolehtii kouluun liittyvistä velvollisuuksistaan.** | Toimii ystävällisesti ja kohteliaasti kaikkia kohtaan.  Edistää omalla tavallaan myönteistä työskentelyilmapiiriä. Edistää omalla tavallaan ristiriitatilanteiden ratkaisemista. Käsittelee yhteistä omaisuutta kunnioittavasti ja huolehtii siitä tunnollisesti.   Huolehtii kouluun liittyvistä velvollisuuksistaan erinomaisesti. | Toimii ystävällisesti.  Vaikuttaa myönteisesti työskentelyilmapiiriin omalla tavallaan.  Toimii ristiriitatilanteissa rakentavasti.  Käsittelee yhteistä omaisuutta kunnioittavasti ja huolehtii siitä.  Huolehtii kouluun liittyvistä velvollisuuksistaan.  | Toimii yleensä ystävällisesti.  Vaikuttaa yleensä myönteisesti työskentelyilmapiiriin omalla tavallaan.  Toimii yleensä ristiriitatilanteissa rakentavasti.  Käsittelee yleensä yhteistä omaisuutta kunnioittavasti ja huolehtii siitä.  Huolehtii yleensä kouluun liittyvistä velvollisuuksistaan.    | Toimii joskus epäkohteliaasti tai loukkaavasti.  Vaikuttaa joskus kielteisesti työskentelyilmapiiriin.  Tarvitsee ristiriitatilanteiden ratkaisuun joskus aikuisen apua.  Käsittelee joskus yhteistä omaisuutta välinpitämättömästi tai huolimattomasti.  Laiminlyö joskus kouluun liittyvät velvollisuutensa.   | Toimii usein epäkohteliaasti tai loukkaavasti.  Vaikuttaa usein kielteisesti työskentelyilmapiiriin.  Tarvitsee ristiriitatilanteiden ratkaisuun yleensä aikuisen apua.  Käsittelee yhteistä omaisuutta välinpitämättömästi.  Laiminlyö usein kouluun liittyvät velvollisuutensa.  | Toimii epäkohteliaasti ja loukkaavasti.  Vaikuttaa jatkuvasti kielteisesti työskentelyilmapiiriin.  Ei selvitä ristiriitatilanteita edes tuetusti.  Vahingoittaa yhteistä omaisuutta tahallisesti.  Laiminlyö jatkuvasti kouluun liittyvät velvollisuuksiaan.  |
|   |   |   |   |   |   |   |